ಕಳೆದ 11 ಡಿಸೆಂಬರ್‌ 1997ರಂದು ಜಪಾನ್‌ನ ಕ್ಯೋಟೋ ನಗರದಲ್ಲಿ COP 3 ಈ ಶಿಷ್ಟಾಚಾರವನ್ನು ಅನುಮೋದಿಸಿತು.
UNFCCC ಗುಂಪಿನ ಸದಸ್ಯರು ಅನುಮೋದಿಸಲು ಅದನ್ನು 16 ಮಾರ್ಚ್‌ 1998ರಂದು ಮುಕ್ತಗೊಳಿಸಲಾಯಿತು. 

ಈ ಶಿಷ್ಟಾಚಾರದ 25ನೆಯ ಅನುಚ್ಛೇದದ ಪ್ರಕಾರ, 'ಈ ಶಿಷ್ಟಾಚಾರವು, ಮಹಾಸಭೆಗೆ ಕನಿಷ್ಠಪಕ್ಷ 55 ಸದಸ್ಯರು ಅನುಮೋದನೆಯನ್ನು ಬಯಸುತ್ತದೆ. 1990ರಲ್ಲಿ ಇಂಗಾಲ ಡಯಾಕ್ಸೈಡ್‌ನ ಒಟ್ಟಾರೆ ಹೊರಸೂಸುವಿಕೆಯಲ್ಲಿ 55%ರಷ್ಟಕ್ಕೆ ಹೊಣೆಯಾಗಿರುವ ಅನೆಕ್ಸ್‌ I ಸದಸ್ಯರು ತಮ್ಮ ಅನುಮೋದನೆ, ಸ್ವೀಕೃತಿ, ಮಂಜೂರಾತಿಯ ಮುದ್ರೆಗಳನ್ನು ಹಾಕಿದ 90 ದಿನಗಳ ನಂತರ ಈ ನಿಯಮಾವಳಿ ಜಾರಿಗೆ ಬರುವುದು.'EU ಮತ್ತು ಅದರ ಸದಸ್ಯ ರಾಷ್ಟ್ರಗಳು ಈ ಶಿಷ್ಟಾಚಾರವನ್ನು ಮೇ 2002ರಲ್ಲಿ ಅನುಮೋದಿಸಿದವು. ಎರಡು ಷರತ್ತುಗಳ ಪೈಕಿ, '55 ಸದಸ್ಯರು' ನಿಯಮದೊಂದಿಗೆ ಹೊಂದಾಣಿಕೆಯಾದದ್ದು 23 ಮೇ 2002ರಂದು. ಐಸ್‌ಲೆಂಡ್‌ ಈ ಶಿಷ್ಟಾಚಾರವನ್ನು ಅನುಮೋದಿಸಿತು. 18 ನವೆಂಬರ್‌ 2004ರಂದು ರಷ್ಯಾ ಈ ಶಿಷ್ಟಾಚಾರವನ್ನು ಅನುಮೋದಿಸುವುದರೊಂದಿಗೆ '55%' ವಿಧಿಸಿದ್ದ ಷರತ್ತನ್ನು ಪೂರೈಸಿತು. 90 ದಿನಗಳ ಅವಧಿಯ ನಂತರ, ಶಿಷ್ಟಾಚಾರವು 16 ಫೆಬ್ರವರಿ 2005ರಂದು ಜಾರಿಗೆ ಬಂದಿತು.ನವೆಂಬರ್‌ 2009ರಲ್ಲಿ, 186 ದೇಶಗಳು ಮತ್ತು ಒಂದು ವಲಯವಾರು ಆರ್ಥಿಕ ಸಂಘಟನೆ (EC) ಈ ಶಿಷ್ಟಾಚಾರವನ್ನು ಅನುಮೋದಿಸಿವೆ. ಹಾಗಾಗಿ, 1990ರಲ್ಲಿ ಅನೆಕ್ಸ್‌ I ಸದಸ್ಯ ದೇಶಗಳದ್ದು ಸೇರಿ ಹೊರಸೂಸುವಿಕೆಯು 63.9%ರಷ್ಟಾಗಿತ್ತು. ಶಿಷ್ಟಾಚಾರಕ್ಕೆ ಅನುಮೋದನೆ ನೀಡದ ಏಕೈಕ ದೇಶವೆಂದರೆ ಅಮೆರಿಕಾ ಸಂಯುಕ್ತ ಸಂಸ್ಥಾನ. ಇದು UNFCCCಗೆ ಸದಸ್ಯವಾಗಿದ್ದು, 1990ರಲ್ಲಿ ಅನೆಕ್ಸ್‌ I ದೇಶಗಳ ಹೊರಸೂಸುವಿಕೆ ಮಟ್ಟದಲ್ಲಿ 36.1%ರಷ್ಟು ಹೊರಸೂಸುವಿಕೆಗೆ ಕಾರಣವಾಗಿತ್ತು. ಕೇವಲ UNFCCC ಸದಸ್ಯರು ಮಾತ್ರ ಈ ಶಿಷ್ಟಾಚಾರಕ್ಕೆ ಸಹಿ ಹಾಕಿ ಅನುಮೋದನೆ ನೀಡಬಲ್ಲರು. (ಆರ್ಟಿಕಲ್‌ 24). 12 ತಿಂಗಳುಗಳ ಮುನ್ಸೂಚನೆ ನೀಡಿ ಸದಸ್ಯರು ಶಿಷ್ಟಾಚಾರದಿಂದ ಹೊರಬರಬಹುದು. (ಆರ್ಟಿಕಲ್‌ 27) ವಿಧಿ 352

ಪೀಪಲ್ಸ್‌ ರಿಪಬ್ಲಿಕ್‌ ಆಫ್‌ ಚೀನಾ
ಹೊರಸೂಸುವಿಕೆಯ ವ್ಯಾಪಾರ-ವಹಿವಾಟು
ಟೀಕೆಗಳು
ಊರ್ಜಿತಗೊಳಿಸುವ ಪ್ರಕ್ರಿಯೆ